Το Μυστικό Της Μαύρης Λίμνης / Lake Placid

===Η μοναδική ταινία της λίστας που είναι ότι ποιο κοντινό σε κωμωδία, είναι και μία από τις διασκεδαστικότερες ταινίες με τέρας που έχουμε δει. Σκηνοθετημένη από τον Steve Miner του Forever Young, είναι αναμφίβολα μία από τις τοπ ταινίες του. Η μεγάλη της επιτυχία καταρχήν είναι ότι γνωρίζει πως πρόκειται για μια χαζούλα b-movie ταινία και κάνει πλάκα με αυτό. Δεύτερον, οι χαρακτήρες της, που θα αναλύσουμε παρακάτω.=== ===Η υπόθεση της ταινίας είναι τραβηγμένη, όπως γνωρίζει ότι πρέπει να είναι. Ένας κροκόδειλος εννέα μέτρων φτάνει με κάποιο τρόπο σε μια λίμνη του Μέιν και αρχίζει να αποδεκατίζει τον πληθυσμό. Όταν ένας δύτης ανασύρεται μισός από το νερό, ο σερίφης της πόλης, φωνάζει μια παλαιοντολόγο να ερευνήσει την κατάσταση.=== ===Η ταινία ισορροπεί τον τρόμο με το γέλιο, και αν είστε φαν ταινιών όπως το Tremorsείναι σίγουρο ότι θα το διασκεδάσετε. Η δημιουργία του τέρατος είναι κυρίως CGI όμως ταιριάζει άψογα με το κλίμα της ταινίας, όπως επίσης και το μετρημένο gore. Είχα πρωτοδεί το Lake Placid  όταν είχε πρωτοβγεί και ακόμα μου έχει μείνει η σκηνή με την γριούλα που ταΐζει μια αγελάδα της στο τέρας! Επίσης, ακόμα θυμάμαι τους χαρακτήρες και αυτό δείχνει πόσο καλοί ήταν όλοι τους. Απ’την  παλαιοντολόγο Bridget Fonda, τον σερίφη Bill Pullman που αποτελεί και το ερωτικό ενδιαφέρον της πρωταγωνίστριας, έως φυσικά τον Oliver Platt, ο οποίος κλέβει τη σκηνή όποτε εμφανίζεται. Όλοι έχουν καλογραμμένους διαλόγους και αστείες ατάκες, κρατώντας το κωμικό επίπεδο της ταινίας.=== ===Το Lake Placid  δεν παριστάνει στιγμή ότι είναι κάτι το ιδιοφυές. Μάλιστα τι στιγμή που θα αρχίσετε να ψάχνετε για λογική ή ρεαλισμό θα χάσετε και το νόημα της ταινίας. Το μόνο που σας ζητάει είναι να αράξετε και να διασκεδάσετε με τους χαρακτήρες, την πλοκή και τέλος με τον ίδιο το κροκόδειλο και την (αποτυχημένη όπως φανταστήκατε) προσπάθεια αιχμαλώτισης του από τους ήρωες. Σε αυτό παίρνει άριστα. Φυσικά κυκλοφόρησαν και δύο συνέχειες, οι οποίες όμως δεν μοιάζουν σε τίποτα με την αυθεντική.===